༄༅། །དཔལ་ཆེན་ཡང་དག་ཧེ་རུ་ཀ་ཟླ་གམ་དགུ་པའི་དཀྱིལ་
འཁོར་དུ་དབང་བསྐུར་བའི་ཆོ་ག་ཁྲག་འཐུང་
མངོན་པར་འབྱུང་བ་ཞེས་བྱ་བ་
བཞུགས་སོ། །
བླ་མ་དང་རྡོ་རྗེ་ཁྲག་འཐུང་ལྷ་དགུའི་དཀྱིལ་འཁོར་གྱི་འཁོར་ལོ་ལ་ཕྱག་འཚལ་ལོ། །སྟོང་ཆེན་དབྱིངས་ཕྱུག་ཡུམ་
མཁར་སྙོམས་ཞུགས་པ། །བདེ་མཆོག་དཔའ་བོ་རྡོ་རྗེ་ཁྲག་འཐུང་ཉིད། །དབང་ཕྱུག་སྐུར་སྣང་རྩ་བརྒྱུད་བླ་མ་ལ། །
གུས་པས་འདུད་དོ་དབང་དང་བྱིན་རླབས་སྩོལ། །དཀྱིལ་ཆོག་སྤྲོས་པ་བསྡུས་ཏེ་བྱ་བའི་ཚུལ། །མཁས་འདོད་ང་
རྒྱལ་བློ་ཡིས་བསྐུལ་མིན་ཅིང༌། །གཞན་ལ་ཕན་པའང་བརྒྱ་ལམ་རེས་འགའ་ཞིག །འོན་ཀྱང་མོས་པའི་མཐུ་ལས་
དབྱེ་བར་བྱ། །དཔལ་ཡང་དག་མར་མེ་དགུ་པའི་དཀྱིལ་འཁོར་དུ་མངོན་པར་དབང་བསྐུར་བ་ལ་ཐབས་ཀྱི་ཡན་
ལག་སྣོད་བཅུད་ཀྱི་རྟེན་འབྲེལ་དང༌། དམ་ཚིག་བརྟུལ་ཞུགས་ལ་སོགས་པ་ལེགས་པར་ཚོགས་ནས། ཐབས་ཀྱི་
ངོ་བོ་ལ་གཉིས། ལས་ཀྱི་གཞི་བཟུང་བ་དང༌། ལས་རིམ་དངོས་ལ་འཇུག་པའོ། །དང་པོ་ནི། སྟོན་པ་དང་འཁོར་
དང་གནས་དང་སྒྲུབ་བའི་རྫས་ཕུན་སུམ་ཚོགས་པ་བཞི་དང་ལྡན་པ་སྟེ། དེ་དག་གི་ཚུལ་རྒྱས་པ་ཧེ་རུ་ཀ་གལ་པོ་
སོགས་ལས་རྟོགས་པར་བྱའོ། །གཉིས་པ་ལས་ཀྱི་རིམ་པ་དངོས་ལ་མོས་སློབ་ཚོམ་བུ་ཚོགས་སྒྲུབ་ཀྱི་ལུགས་དང་ །
གལ་པོ་སོགས་རྒྱུད་
སྒྲུབ་མཆོད་དཀྱུས་མ་སློབ་མ་རྗེས་བཟུང་ཙམ་གྱི་ལུགས་གཉིས་སུ་ཡོད་པའི་དང་པོ་ནི།
དང་ཧཱུཾ་མཛད་ཀྱི་རྒྱ་གཞུང་སོ་མཆན་བཅས། ཆོས་རྗེ་དཔལ་ལྡན་བླ་མ་དང་ས་ལོ་ཆེན་པོས་མཛད་པའི་ཕུར་པའི་
ཡིག་ཆ་མ་བུ་རྣམས་ཀྱི་དགོངས་དོན་རྒྱས་པར་བཀྲོལ་བ། རྒྱལ་དབང་ལྔ་པ་ཆེན་པོས་མཛད་པའི་སྒྲུབ་དཀྱིལ་
ལས་རྟོགས་པར་བྱ་སྟེ། དེའི་ས་བཅད་ཀྱི་སྡོམ་ནི། སྔོན་འགྲོ་ཕུན་སུམ་ཚོགས་ལྔས་གཞི་བཟུང་ལ། །ས་ཡི་ཆོ་
གར་བརྟགས་སློང་ཚོགས་གསོག་སྦྱང༌། །བྱིན་རླབས་བཟུང་དང་སྲུང་བ་བདུན་དུ་བསྡུས། །སྟ་གོན་གཏོར་མ་
གཏོང་ཞིང་རྒྱལ་ཐོ་འཛུག །སྲི་མནན་སྒོ་བྱང་གདགས་ཤིང་མ་ཏྲཾ་བསྒྲལ། ཆག་ཆག་ཐིག་གདབ་ལྷ་དང་བུམ་པ་
དང༌། །སློབ་མ་སྟ་གོན་བཅས་ཏེ་བཅུ་རུ་བཤད། །དངོས་གཞི་དཀྱིལ་འཁོར་སྒྲུབ་ལ་འདྲི་བ་དང༌། །བྱིན་རླབས་
ཏིང་འཛིན་བསྒོམ་པ་གསུམ་ཡིན་ཏེ། །དང་པོར་ཚོན་བཀྱེ་མཚན་མ་སྒྲུབ་རྫས་དགོད། །བསྲེ་བསྣན་ཆས་དབུལ་
མངའ་གསོལ་བཅས་ཏེ་དྲུག །ཕྲིན་ལས་གྱེར་ཞིང་གཏོར་མ་བཏང་བ་དང༌། །ལྷག་ཆད་ཁ་སྐོང་བཅས་ཀྱིས་ཏིང་
འཛིན་བསྒོམ། །དབང་ལ་ཕྱི་འཇུག་ནང་འཇུག་དབང་བཞིའོ། །རྗེས་ཆོག་དམ་ཚིག་བསྒྲག་དང༌དངོས་གྲུབ་བླང༌། །
སྦྱིན་སྲེག་གཏེར་སྦ་ལྷག་མ་སྒོ་དབྱེ་དང༌། །དབང་གཟུགས་བརྟན་སྐྱོང་ཆད་མདོ་ཟོར་བྲོ་བརྡུང༌། །ཚེ་འགུགས་
མཆོད་གཏོར་ཐོ་དང་སྒོ་བྱང་བསྡུ། །མར་མེ་སྨོན་ལམ་གཏང་རག་དཀྱིལ་འཁོར་བསྡུ། །ཚོན་སྐྱེལ་ཕུར་ཤུལ་བཀྲུ་
ཞིང་ལུས་སྲུང་དང༌། །བཟོད་གསོལ་བཏང་རག་གཏོང་ཞིང་སྨོན་ལམ་གདབ། །ཤིས་པར་བརྗོད་ཅིང་ཉེར་ལྔའི་
314

བླ་མཆོད་དང་གསོལ་འདེབས་སོགས་ཀྱི་སྐོར།
གྲངས་སུ་བཤད། །གཉིས་པ་ནི། དང་པོར་ས་གཞི་ཡོངས་སུ་བཟུང༌། །གཉིས་པར་སྟ་གོན་གནས་པ་དང༌། །
ནུབ་གསུམ་པ་ལ་འཇུག་པར་བྱ། །ཞེས་གསུང་པ་བཞིན་དུ་ཤེས་པར་བྱ་བ་ལས། དང་པོ་ལའང་བརྟག་པ།
བསླང་བ། སྦྱོང་བ། བྱིན་རླབས། བཟུང་བ། སྲུང་བ་སྟེ་དྲུག་ཏུ་ཡོད་པའི། དང་པོ་སྤྱིར་དཔྱད་ལ་བརྟག་པ་དང༌།
ཁྱད་པར་ལྷོ་འཕྱེའི་ལྟོ་བར་རྟེན་འབྲེལ་བརྟག་པ་སོགས་ནི་འདིར་མ་སྤྲོས་སོ། །གཉིས་པ་ལ། སྣང་བ་ལ་བསླང་
བ་ནི། བརྟགས་པས་རུང་བའི་ས་དེ་རྒྱལ་པོ་སོགས་ལ་བདེན་པའི་ཚིག་གིས་བླང་བའམ། རིན་གྱིས་ཉོས་ནས་
རང་དབང་དུ་འགྱུར་བར་བྱ། མི་སྣང་བ་ལས་བསླང་བ་ནི། དབང་དུ་བྱས་པའི་གཞི་དེར་བ་བྱུང་དྲི་བཟང་བདུད་
རྩི་ལྔ་ལ་སོགས་པའི་མཎྜལ་ལ་མེ་ཏོག་ཚོམ་བུ་གཅིག་བཀོད་པའི་མདུན་དུ་ས་ལྷའི་ཟླུམ་གཏོར་དང་ཉེར་སྤྱོད་ལྔ།
དེའི་རྒྱབ་ཕྱོགས་ལྟ་བུར་བདག་བསྐྱེད་མཆོད་པ་རྣམ་བདུན་སྨན་རཀ་གཏོར་གསུམ་བཅས་བཤམ། ཡུལ་བདག་
གཏོར་མ་དཀར་དམར་གཉིས་བསང་ཆུས་སྦྱངས་ལ། ལས་སྔགས་དང༌། ཡཾ་ རཾ་ ཁཾ། གིས་བསང༌། རཏྣ་
བྷཉྫ་ཨོཾ་ཨཱཿཧཱུཾ། རིན་པོ་ཆེ་ལས་གྲུབ་པའི་སྣོད་ཡངས་ཤིང་རྒྱ་ཆེ་བའི་ནང་དུ་གཏོར་
མ་ཁ་དོག་དྲི་རོ་ནུས་པ་ཕུན་སུམ་ཚོགས་པ་བདུད་རྩིའི་རྒྱ་མཚོ་ཆེན་པོར་གྱུར།
པ་ནི།
བྷཱུ་མི་པ་ཏི་ས་པ་རི་བཱ་ར་ཨཱ་ཀརྵ་ཡ་ཛཿ བྷཱུ་མི་པ་ཏི་ས་པ་རི་བཱ་ར་ཨ་ཀཱ་རོ་སོགས་
བཏགས་པ་ ལན་གསུམ་གྱིས་ཕུལ། ཧྰུྃ༔ ས་ཕྱོགས་འདི་ན་ གནས་པ་ཡི། །ས་བདག་
ལྷ་ཀླུ་འཁོར་དང་བཅས། །གཏོར་མ་དམ་པ་འདི་བཞེས་ལ། །བདག་གིས་བསྒྲུབ་
པ་མ་ཐོན་པར། །ཁྱེད་ལ་གནས་འདི་བདག་གཡར་གྱི། །ཅི་བདེ་བར་ནི་གཞན་
དུ་ སོང༌ ། ། །བྷ་ མི་ པ་ ཏི་ ས་ པ་ རི་ བཱ་ར་གཙྪ། གནང་བ་བྱིན་པས་གཞན་དུ་དེངས་པར་མོས། གསུམ་
ལས་སྔགས་བཟླས་ཏེ་དྲི་བཟང་གི་ཆུ་འཐོར། བདག་བསྐྱེད་བཟླས་པ་ཡན་ཚང་བར་གྲུབ་པ་དང་དཀྱིལ་
འཁོར་བསྡུས་ཏེ་གཙོ་བོའི་ང་རྒྱལ་བཟུང་ལ། རང་གི་མིག་གཡས་པར་མ་ལས་ཉི་མ་རཾ་གྱིས་
མཚན་པ། གཡོན་པས་ཨཱ་ལས་ཟླ་བ་ཨས་མཚན་པ། ཧཱུཾ་གཡས་པའི་སྤྱན་ཟུར་
ལ་གནས་པའི། །མ་ལས་ཉི་མའི་དཀྱིལ་འཁོར་གྱི། །འོད་ཀྱིས་སྣང་བའི་དངོས་
པོ་ཀུན། །ཐམས་ཅད་མ་ལུས་བསྲེག་པར་བྱ། མ་སཱུརྻ་མཎྜལ། ད་ཧ་ད་ ཧ་ བྷ་སྨིན་
ཀུ་རུ་ཧཱུྃ། ཡཾ་སྥ་ར་ཎ་ཕཊ། ཐུགས་ཀའི་ཧཱུཾ་ལས་བྱུང་བ་ཡི། །ཡཾ་ལས་རླུང་གི་
དཀྱིལ་འཁོར་གྱིས། །དངོས་ཀུན་བསྲེགས་པའི་ཐལ་བ་ཡང༌། །ཐམས་ཅད་མ་
315

ཀོང་སྤྲུལ་ཡོན་ཏན་རྒྱ་མཚོས་མཛད།
ལུས་གཏོར་བར་བྱ། །ཡཾ་བཱ་ཡུ་མཎྜ་ལ་བྷཀྵ་རེ་ཎ་ཀུ་རུ། །གཡོན་པའི་སྤྱན་ཟུར་
ལས་བྱུང་བའི། །ཨ་ལས་ཟླ་བའི་དཀྱིལ་འཁོར་གྱི། །འོད་ཀྱི་སྣང་བའི་དངོས་པོ་
ཀུན། །ཐམས་ཅད་མ་ལུས་བཀྲུ་བར་བྱ། །ཨ་ཙནྡ་མཎྜ་ལ་ས་ཎ་པ་ཀུ་རུ། ཞེས་
རྫས་དང་ཏིང་ངེ་འཛིན་གྱིས་སྦྱང༌། །ཆོས་ཐམས་ཅད་སྟོང་པ་ཉིད་དུ་བསམས་ཤིང་། ༀ་ ཤཱ་ ནྱ་ ཏཱ་ སརྦ་དྷརྨ་
སྭ་བྷཱ་བ་ཤུདྷོ྅ཧཾ། སྣ་ཚོགས་འདི་དག་འཁྲུལ་པ་ལས་སྣང་ཡང་དོན་དམ་པར་
ཆོས་ཀྱི་དབྱིངས་ཉིད་དོ། །ཨོཾ་སྭ་བྷཱ་བ་ཤུདྡྷ་སརྦ་དྷརྨསྭ་བྷཱ་པ་ཤུདྷོ྅ཧཾ། ཞེས་ཆོས་
ཉིད་ཀྱིས་སྦྱང་། ༀ་བྷཾ་ག་ག་ན་ཁཾ་ཨཱཿཧཱུྃཧཱུཾ། ས་གཞི་ནམ་མཁའ་སྟོང་པའི་རང་བཞིན་
ལས་འབྱུང་ལྔའྀ་དཀྱིལ་འཁོར་རི་རབ་དང་བཅས་པས་བརྟན་པར་གྱུར་པའི་རྡོ་
རྗེའི་ས་གཞི། ར་བ། གུར་མེ་དཔུང་འབར་བའི་འོད་དང་ལྡན་པར་བསམ། སྣ་
ཚོགས་རྡོ་རྗེའི་ཕྱག་རྒྱ་ས་ལ་རེག་པ། མཉམ་པའི་ཕྱག་རྒྱ་ལས་སྲིན་ལག་ནང་དུ་
བཀུག་སོར་མོ་གཞན་རྣམས་བགྲད་པའོ། ། ཨོྃ་མེ་དི་ནི་བཛྲ་བྷཱ་ཝ་བཛྲ་བནྡྷ་ཧཱུཾ།
ཞེས་བརྗོད་པ་ནི་བྱིན་རླབས་ཀྱིས་སྦྱོང་བའོ། བཞི་པ་ནི། མཆོད་གཏོར་བསང་སྦྱང་། སྟོང་ པའི་ ངང་ ལས་
རིན་པོ་ཆེའི་སྣོད་དུ་ལྷ་རྫས་ལས་གྲུབ་པའི་མཆོད་པ་དང༌། གཏོར་མ་རྣམས་
ཟག་པ་མེད་པ་བདུད་རྩིའི་རྒྱ་མཚོ་ཆེན་པོར་གྱུར། ཨོཾ་ཨཱཿཧཱུཾ། ལན་གསུམ། པཾ་པདྨ་
མཎྜ་ལ། པདྨའི་གདན་དུ་གྱུར། བདག་གིས་ཐུགས་ཀའི་ཧཱུཾ༔ ལས་འོད་ཟེར་
ལྕགས་ཀྱུར་ལྟ་བུ་སྤྲོས་པས་སའི་ལྷ་མོ་ས་འོག་ནས་སྤྱན་དྲངས་པར་ བསམ་ཤིང་།
སྐྱོབ་པ་སངས་རྒྱས་ཐམས་ཅད་ཀྱི། །སྤྱོད་པའི་ཚུལ་དང་ཁྱད་པར་གྱི། །ས་དང་
ཕ་རོལ་ཕྱིན་པ་ལ། །ལྷ་མོ་ཁྱོད་ནི་དཔང་དུ་གྱུར། ཅེས་བརྗོད་ཅིང་ཐལ་མོ་ས་ལ་ལན་གསུམ་
བརྡབས་པས་ས་འོག་ནས་སའི་ལྷ་མོ་འཐོན་ཏེ་པདྨའི་གདན་ལ་བཞུགས་པ་སྐུ་མདོག་སེར་མོ་བརྒྱན་གྱིས་བརྒྱན་
པ་ཕྱག་ན་བུམ་པ་སེར་པོ་བསྣམས་པ་རྣལ་འབྱོར་བཀའ་སྩལ་ཇི་ལྟར་བགྱི་ཞེས་སྨྲ་བར་བསམས་ལ། ༀ་ བཛྲ་
316

བླ་མཆོད་དང་གསོལ་འདེབས་སོགས་ཀྱི་སྐོར།
བྲིས།
ཨཱ་ཧ་ར་ཧཱུཾ། ཨོྃ་བཛྲ་དྷུ་པེ་ཧཱུཾ། ཨོྃ་བཛྲ་པུཥྤ་ཧཱུཾ། ཨོཾ་བཛྲ་ཨཱ་ལོ་ཀེ་ཧཱུཾ། ཨོཾ་བཛྲ་གནྡེ་
ཧཱུྃ། ཨོྃ་བཛྲ་ཨུཏྟ་ཕ་ལ་ཡེ་ཧཱུཾ། ཨོཾ་བཛྲ་བི་སྤུ་ར་ཡེ་ཧཱུཾ། ཨོཾ་པྲི་ཐི་བཱི་དེ་བཱི་ཨ་ཀཱ་རོ་
སོགས་ལན་གསུམ་དང་། ༀ་ཨཱཿཧཱུྃ་ གིས་ནང་མཆོད་ཕུལ་ལ། ཤཱཀྱ་སེང་གེ་སྐྱོབ་པ་ཡིས། །ཇི་
ལྟར་ བདུད་ ཀྱི་ སྡེ་ བཅོམ་ ལྟར། ། །དེ་བཞིན་བདག་གིས་བདུད་ལས་ནི། །རྒྱལ་
བར་བྱ་སྟེ་དཀྱིལ་འཁོར་བྲི། །དེ་ཕྱིར་དབང་གྱུར༌ལྷ་མོས་ཀྱང༌། །ས་གཞི་བྱིན་
གྱིས་བརླབ་ཏུ་གསོལ། །ཞེས་ལན་གསུམ་བརྗོད་པས། ལྷ་མོས་དགའ་བའི་མདངས་ཕྱུང་
སྟེ། ། །ཁྱོད་ནི་ སློབ་ དཔོན་ དམ་ པ་ ཡིན། །སེམས་ཅན་དོན་ཕྱིར་ དཀྱིལ་ འཁོར་
ཞེས་གནང་བ་བྱིན་ནས་ས་དེ་ཉིད་དུ་ཐིམ་པས་གསེར་གྱི་ས་གཞིར་གྱུར་
པར་བསམ་མོ། །ལྔ་པ་ལ་བློས་བཟུང་བ་ནི། བདག་ གིས་ སེམས་ ཅན་ དོན་ བྱའི་ ཕྱིར། །ལྷ་མོ་
ཁྱོད་ཀྱིས་དཔང་གྱིས་ཤིག། རིན་ཆེན་སྣ་ཚོགས་ཕྱེ་བཏགས་པས། །བདག་གི་
དོན་ ཡོད་ དཀྱིལ་ འཁོར་ བྲི། །ཞེས་བརྗོད་ཅིང་དོན་བསམ་མོ། །སྟངས་སྟབས་ཀྱིས་བཟུང་བ་མདོར་
བསྡུས་པའི་དབང་དུ་བྱས་ཏེ། སློབ་དཔོན་བཞེངས་ལ་རྡོ་རྗེ་དྲིལ་བུ་འཛིན་པས་རྣམ་པར་མི་རྟོག་པའི་ངང་ལས།
ཧཱུྃ་ཤྲཱི་བཛྲ་དྷཱིཿཀ་ཧཱུྃ་ཛཿ ཞེས་བརྗོད་པས། རང་ཉིད་ཁྲོ་བོའི་རྒྱལ་པོ་ཞེ་སྡང་རྡོ་རྗེ་འཇིགས་
སུ་རུང་བའི་སྐུར་གྱུར། །དབུགས་དབྱུང་བའི་དཀྱིལ་འཁོར་གྱི་ལྷ་རྣམས་མདུན་
གྱི་ནམ་མཁར་སད་པར་མོས། ཁྱེད་རྣམས་ཀྱིས་བྱིན་གྱིས་རློབ་པའི་གནས་སུ་
དགོངས་ང
ངས་པར་མཛད་དུ་གསོལ། ཞེས་གསོལ་བ་བཏབ་པས་དཀྱིལ་འཁོར་གྱི་
དབུས་སུ་བྱོན་པར་གྱུར། ཕྱག་དང་མཆོད་པ་ཡིད་ཀྱིས་ཕུལ། དེ་དག་གི་བྱིན་རླབས་ཀྱིས་
སྟེགས་བུ་དེ་ ཡང་ གཟི་མདངས་དང་ལྡན་པར་བསམས་ལ། བདག་ཉིད་སྟེགས་བུའི་དབུས་སུ་
ཞུགས་ཏེ། རྐང་མཐིལ་གཉིས་སུ་ཨ་ལས་སྣ་ཚོགས་རྡོ་རྗེ་དང་། མིག་གཉིས་མ་དང་
ཊ་ལས་ཉི་མ་དང་ཟླ་བར་ བསམས་ནས། བཛྲ་དྲྀཥྚི་མ་ཊ། ཞེས་བརྗོད་ཅིང་ཕྱོགས་ཀུན་ཏུ་
སྡང་མིག་གིས་ལྟ་བ་དང༌། ཧཱུཾ་ཧཱུཾ་ ཞེས་དྲག་ཏུ་བརྗོད་ཅིང༌། རྡོ་རྗེ་གསོར་ཞིང་དྲིལ་བུ་འཁྲོལ་བཞིན་དུ་
317

ཀོང་སྤྲུལ་ཡོན་ཏན་རྒྱ་མཚོས་མཛད།
རྡོ་རྗེའི་འགྲོས་ཀྱིས་གཡས་སུ་བསྐོར་ནས། བཀའ་བསྒོ་པ་ནི། ཧཱུཾ། ས་ ཕྱོགས་ འདི་ ན་ གནས་ པ་ ཡི། །
ལྷ་ཀླུ་གནོད་སྦྱིན་དྲི་ཟ་དང༌། །འབྱུང་པོ་སྲིན་པོ་ཤ་ཟའི་ཚོགས། །གང་དག་གནས་
པ་མྱུར་དུ་སོང༌། །རྡོ་རྗེ་འཛིན་པའི་བཀའ་བྱུང་ནས། །གང་དག་མི་འགྲོ་དེ་རྣམས་
ལ། །རྡོ་རྗེ་རབ་ཏུ་འབར་བ་ཡིས། །མགོ་ནས་བརྒྱབ་སྟེ་རྐང་པར་འགས། །ཞེས་
དང༌། ཧཱུྃ་བཞི་པའི་སྔགས་བརྗོད་དེ་གུ་གུལ་གྱིས་འདུག །ཡུངས་ཀར་གྱིས་བྲབ་ཅིང་རོལ་མོའི་སྒྲ་དྲག་པོ་དང་
བཅས་པའི་ཚམས་རྔམས་དང་། བདག་གི་ཐུགས་ཀ་ནས་ཁྲོ་བོའི་སྤྲིན་མི་བཟད་པ་སྤྲོས་
པས་བགེགས་ཐམས་ཅད་ཤིང་བལ་རླུང་གིས་གཏོར་བ་བཞིན་ཕྱོགས་བཅུར་བསྐྲད་
པར་བསམ་མོ། དེ་ནས་སླར་ཡང་ཞེ་སྡང་རྡོ་རྗེའི་སྙེམས་པས། ཧཱུཾ་ཧཱུཾ་ ཞེས་གླུར་ལེན་ཅིང༌། རྡོ་རྗེ་གསོར་བ་
དང༌། དྲིལ་བུ་འཁྲོལ་བཞིན་དུ་བརྗིད་བག་དང་བཅས་པའི་རྡོ་རྗེའི་འགྲོས་ཀྱིས་ཤར་ནས་དབང་ལྡན་གྱི་བར་དུ་
དཀྱིལ་འཁོར་ལ་ལན་གསུམ་བསྐོར་རོ། །དྲུག་པ་ཕུར་གདབ་ནི། སིང་ལྡིང་གི་ཕུར་བུ་ཙནྡན་གྱིས་བྱུགས་ཤིང་
སྐུད་པ་དང་ཅོད་པན་དམར་པོ་མེ་ཏོག་གི་ཕྲེང་བ་རྣམས་བཅིངས་པ་བཞི་མདུན་དུ་བཀོད་པ་ལ། རང་ གི་
སྙིང་ག་ནས་ཧཱུྃ་སྤྲོས་ཕུར་བུ་ལ་ཐིམ་པ་ཡོངས་སུ་གྱུར་པ་ལས། མཐའ་ཡས་དང༌།
རྣམ་པར་རྒྱལ་བ་དང༌། འབྲུག་སྒྲ་དང༌། གསུས་པོ་ཆེ་བཞིར་གྱུར། སྟོད་ཁྲོ་བོའི་
གཟུགས་ཅན། སྨད་རྡོ་རྗེ་རྩེ་གཅིག་པ་ལྟ་བུར་འབར་བར་བསམ་ལ། ཧཱུཾ། ཀྲོ་དྷ་
ཡ་ས་ཧ་ཏྲེ་ཏ་ཏྲེ་ད་ཕཊ། ཅེས་བརྒྱ་རྩ་བཟླས་ལ་དྲིལ་ཞིང་། ཨོཾ་གྷ་གྷ་གྷ་ཏ་ཡ་གྲཱ་ཏ་ཡ་སརྦ་
དུཧྰུྃ་ཕཊ་ཀཱི་ལཱ་ཡ་ཀཱི་ལ་ཕཊ། སརྦ་པཱ་པཾ་ཕཊ། ཧཱུྃ་ཧཱུྃ། བཛྲ་ཀཱི་ལ་ཡ། བཛྲ་དྷཱ་ར་
ཨཱ་ཛྙཱ་པ་ཡ་ཏི། ཀཱ་ཡ། བཛྲ་ཀཱི་ལ་ཡ་ཧཱུྃ་ཕཊ། ཅེས་བརྗོད་དེ་དཀྱིལ་འཁོར་གྱི་གྲྭ་བཞིར་གདབ་
པས། བགེགས་རྣམས་ཀྱི་སྙིང་ཕུག་ནས་འོད་གསལ་བའི་གནས་